ཕྱག་འཚལ། །འཇམ་དཔལ་རྡོ་རྗེའི་ངོ་བོར་བཞེངས་པའི་སྐུ། །
གཤེགས་པ་གཤེགས་མ་སེམས་དཔའ་སེམས་མ་དང༌། །ཁྲོ་བོ་ཁྲོ་མོ་མ་ལུས་ཡོངས་
རྫོགས་པ། །རྟེན་དང་བརྟེན་པའི་འཁོར་ལོར་ཕྱག་འཚལ་ལོ། །མདོར་ན་སྲིད་པ་
འཁོར་བའི་རྒྱ་མཚོ་ལས། །སྐྱབས་མགོན་དཔུང་གཉེན་གླིང་དུ་གྱུར་པ་ཡི། །དཀོན་
མཆོག་མ་ལུས་འདུས་པའི་བདག་ཉིད་ཅན། །རྗེ་བཙུན་བླ་མ་དམ་པར་ཕྱག་འཚལ་
ལོ། །གཉིས་པ་མཆོད་པའི་ཡན་ལག་ནི། ལྷ་རྫས་ལས་གྲུབ་ཡན་ལག་བརྒྱད་ལྡན་
ཆུ། །འཐུངས་པས་གདུང་སེལ་མཆོད་ཡོན་ཡིད་འོང་འདི། །ནམ་མཁའ་རབ་འབྱམས་
ཁམས་ཀྱི་མཐའ་གཏུགས་པ། །བཀང་སྟེ་བཅོམ་ལྡན་འཁོར་དང་བཅས་ལ་འབུལ། །
ཨོཾ་སརྦ་ཏ་ཐཱ་ག་ཏ་གུ་རུ་ཨཱརྱ་མཉྫུ་ཤྲཱི་མཎྜ་(༧༢བ)ལ་ས་པ་རི་ཝཱ་ར་ཨཀྶཾ་པྲ་ཏཱིཙྪ་པཱུ་ཛ་
མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུཾ། དེ་བཞིན་དུ་ཆུ་བཞི་ལ། ཚིག་རྐང་དང་པོ་དང་
171

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
ན་
}ite [i7 ki< KK ¢Z l
9,2
Ą19
(
ཕྱི་མ་གཉིས་འདྲ་བ་ལ། དུས་དང་མཐུན་པའི་ཞབས་བཀྲུ་ཡིད་འོང་འདིར། །རེག་
བསིལ་བའི་འཐོར་འཐུང་ཡིད་འོང་འདི། །ཞལ་གྱི་དྲི་འཇོམས་ཞལ་བསིལ་ཡིད་
འོང་འདི། །ཡང་རྐང་པ་ཕྱི་མ་གཉིས་འདྲ་བ་ལ། མཛེས་ཤིང་ལྟ་བས་མི་ངོམས་ཡིད་
འཕྲོག་པའི། །རིན་ཆེན་གསེར་དངུལ་མེ་ཏོག་དྲི་བཟང་ལྡན། །ཟག་བཅས་ཟག་མེད་
དག་ལས་བྱུང་བ་ཡི། །དྲི་ཞིམ་ཡིད་འོང་བདུག་པའི་སྤྲིན་ཚོགས་ཀྱིས། །མི་ཤེས་མུན་
སེལ་ཡེ་ཤེས་སྒྲོན་མེ་དངོས། །ཉི་ཟླ་ནོར་བུ་སྒྲོན་མེའི་སྣང་བ་ཡིས། །རེག་ཅིང་ཚོར་
བས་གདུང་བ་ཀུན་སེལ་ཞིང༌། །ཟག་མེད་བདེ་བསྐྱེད་དྲི་བཟང་ཡིད་འཕྲོག་པས། །
སྟོང་ཉིད་དཔག་བསམ་ལྗོན་ཤིང་ལས་བྱུང་བའི། །བདེ་བའི་རོ་ལྡན་སྣ་མང་ཞལ་
ཟས་ཀྱིས། །རྟེན་འབྲེལ་ལས་བྱུང་སྐྱེ་མེད་རང་བཞིན་ཅན། །ཆོས་རྣམས་སྐྱེ་མེད་
སྟོན་པ་རོལ་མོའི་སྒྲས།
རོལ་མོའི་
སྐབས་སུ་ཨོཾ་བཛྲ་དྷརྨ་ར་ཎི་ཏ། སཾ་པྲ་ར་ཎི་ཏ། སརྦ་བུདྡྷ་ཀྵེ་ཏྲ་པྲ་ཙ་
ལི་ནི་པྲཛྙཱ་པཱ་ར་མི་ཏ་ནཱ་དཱ་སྭ་བྷཱ་ཝེ། བཛྲ་སཏྭ་ཧྲྀ་ད་ཡ་སནྟོ་ཥ་ནི་ཧཱུྃ་ཧཱུྃ་ཧཱུཾ་ཧོ་ཧོ་
ཧོ་ཨ་ཁཾ་སྭཱཧཱ། ཞེས་བརྗོད། དེ་ནས་གོས་ཟུངས་བྱིན་གྱིས་བརླབས་ཏེ། སྲབ་འཇམ་
ཡང་ལ་ཤིན་ཏུ་དྲི་ཞིམ་པའི། །ལྷ་རྫས་ན་བཟའ་ཁ་དོག་སྣ་ལྔ་པས། །བཛྲ་ཝ་ཨྰ་ཞེས་
པས་དབུལ། འཁོར་ལོ་ནོར་བུ་བཙུན་མོ་བློན་པོ་དང༌། །གླང་པོ་རྟ་མཆོག་དམག་
དཔོན་རིན་པོ་ཆེ། །སངས་རྒྱས་བྱང་ཆུབ་སེམས་དཔའ་རྣམས་ལ་འབུལ། །འགྲོ་ཀུན་
ཕན་བདེའི་དཔལ་ལ་སྤྱོད་པར་ཤོག །ཙཀྲཱི་དཾ་མ་བྷ་རཏྣ། ཞེས་པ་དང་། གཡུལ་
ལས་རྒྱལ་བར་བྱེད་པའི་རལ་གྲི་དང༌། །ཚ་གྲང་གནོད་པ་སྐྱོབ་པའི་པགས་པ་དང༌། །
ཡང་འཇམ་ཉོན་མོངས་སྤངས་པའི་མལ་ཆ་དང༌། །དགའ་མགུ་རྩེ་བར་བྱེད་པའི་
ཡིད་འོང་ཚལ། །གང་འདོད་ལྟ་ནུས་བདེ་བར་ཉལ་བའི་ཁྱིམ། །ཐགས་བཟང་
བསྲེགས་བཅད་མི་ནུས་འཇམ་པའི་གོས། །ཆུ་ལ་མི་འབྱིང་ངལ་དུབ་མེད་པའི་ལྷམ། །
ཉེ་བའི་རིན་ཆེན་སྣ་བདུན་འདི་དག་འབུལ། །ཨུ་པ་སཔྟ་རཏྣ་ཞེས་དང༌། ལྷ་ཡི་
དབང་པོ་ལྷ་མིན་(༧༣ན)གཡུལ་རྒྱལ་ཚེ། །བཀྲ་ཤིས་ལྷ་མོ་བརྒྱད་ཀྱིས་མཆོད་པ་ལྟར། །
99༡
?
172

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
རྒྱལ་བ་རྣམས་དང་བྱང་ཆུབ་སེམས་རྣམས་ལ། །བཀྲ་ཤིས་རྫས་བརྒྱད་དག་གིས
མཆོད་པར་བགྱི། །མངྒ་ལཱཥྚ་དྲ་བྱ། ཞེས་དང་། ཡིད་འོང་གཟུགས་དང་སྙན་པའི་
སྒྲ་དབྱངས་དང༌། །དྲི་དང་རོ་དང་རེག་བྱ་དམ་པ་རྣམས། །མོས་བློས་དཀྱིལ་འཁོར་
ལྷ་ལ་བདག་འབུལ་གྱིས། །བཞེས་ཤིང་བླ་མེད་གྲུབ་མཆོག་སྩལ་དུ་གསོལ། །རུ་པཱ་
དི་པཉྩ་ཀཱ་མ་གུ་ཎ་ཞེས་དང་། གཞན་ཡང་མཆོད་པའི་རྣམ་པ་ནི། །བླ་བྲེ་གདུགས་
དང་རྒྱ་མཚན་དང༌། །བ་དན་སིལ་སྙན་རོལ་མོ་ཡིས། །གུས་པས་དཀྱིལ་འཁོར་ལྷ་
རྣམས་མཆོད། །རྡུལ་ཡབ་སྦྲང་ཡབ་བསིལ་ཡབ་དང༌། །ཁྱམས་དང་སྐྱེད་མོས་ཚལ་
ཉིད་དང༌། །གཟིམས་མལ་དང་ནི་གདན་ཁྲི་དང༌། །མྱུར་འགྲོ་རྟ་དང་གླང་པོ་
ཡིད་བཞིན་ནོར་བུ་དཔག་བསམ་ཤིང་། །རྟ་བབས་དང་ནི་བླ་བྲེ་སོགས། །བཟའ་
བཏུང་རོ་མཆོག་སྣ་ཚོགས་པ། །གླུ་གར་ལ་སོགས་མཐའ་དག་མཆོད། །བུམ་པ་
བཟང་པོ་འདོད་འཇོའི་བ། །རིན་ཆེན་ལག་དང་ནམ་མཁའི་མཛོད། །བློ་ཡིས་བླངས་
ནས་དབུལ་བར་བགྱི། །ཡིད་ལ་འདོད་པ་ཀུན་འགྲུབ་ཤོག །གསུམ་པ་བཤགས་པའི་
ཡན་ལག་ནི། བདག་སོགས་རྣམས་ཀྱིས་འཁོར་བ་ཐོག་མེད་ནས། །ད་ལྟའི་བར་
།
བསགས་སླད་ནས་གསོག་འགྱུར་ཤས་པ། །
གཉེན་པོ་སྟོབས་བཞི་ཚང་བས་སྙིང་ནས་བཤགས། །བཞི་པ་རྗེས་སུ་ཡི་རང་བའི་
ཡན་ལག་ནི། སྐྱེ་འཕགས་ཡོངས་ཀྱིས་དུས་གསུམ་བསགས་པ་ཡི། །རྣམ་དཀར་དགེ་
ཚོགས་ཀུན་ལ་རང་ཉིད་ཀྱིས། །བསགས་པ་ཇི་བཞིན་དང་བའི་སེམས་ཀྱི་མཐུས། །
སྤྲོ་དགའ་ཆེན་པོའི་སྒོ་ནས་རྗེས་ཡི་རང༌། །ལྔ་པ་ཆོས་འཁོར་བསྐོར་བར་བསྐུལ་
བའི་ཡན་ལག་ནི། ལུས་ཅན་སོ་སོའི་ཁམས་དང་བསམ་པ་ཡིས། །ཁྱད་པར་ཇི་བཞིན་
རྟོགས་ནས་དབང་པོ་དང༌། །འཚམ་པའི་ཉན་ཐོས་བྱང་སེམས་གསང་སྔགས་ཀྱི།
ཆོས་འཁོར་རྒྱུན་ཆད་མེད་པར་བསྐོར་བར་བསྐུལ། །དྲུག་པ་མྱ་ངན་ལས་མི་འདའ་
བར་གསོལ་བའི་ཡན་ལག་ནི། བརྣག་པར་ནུས་དཀའ་ཆར་དོང་(༧༣བ)ལྟ་བུ་ཡི། །
བགྲོད་དཀའི་འགྲོ་ལ་སྐྱོ་སུན་མི་མངའ་བར། །འགྲོ་རྣམས་སངས་རྒྱས་ས་ལ་མ་བཞག་
173

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
བར། །མྱ་ངན་མི་འདའ་བརྟན་པར་བཞུགས་གསོལ་འདེབས། །བདུན་པ་བསྔོ་བའི་
ཡན་ལག་ནི། བསོད་ནམས་བྱས་པའི་ཕུང་པོ་རང་གི་དོན། །ཉེར་བྱེད་དམན་པའི་
བསམ་པ་རིང་དོར་ནས། ། དྲིན་ཅན་མར་གྱུར་སྐྱེ་དགུའི་ཚོགས་རྣམས་ཀུན། །བླ་
མེད་བྱང་ཆུབ་ཐོབ་པའི་རྒྱུ་རུ་བསྔོ། །བསླུ་བ་མེད་པའི་སྐྱབས་གནས་ཡིན་ནོ་ཅོག
གདན་གསུམ་ཚང་བའི་འཁོར་ལོར་ཡོངས་གསལ་བ། །དབང་རྣོན་ཆོས་རྗེས་འབྲངས་
་་
།འཁོར་
པའི་དད་པ་ཡིས། །གསོལ་བ་འདེབས་ན་ཐུགས་རྗེའི་སྤྱན་གྱིས་གཟིགས།
བ་སྡུག་བསྔལ་རྒྱ་མཚོ་ཆེན་པོ་རུ། །མི་ཟད་ལས་ངན་རླུང་ཤུགས་དྲག་པོས་གཡེངས། །
ཉོན་མོངས་ཆུ་སྲིན་གདུག་པས་གཙེས་པར་ཉེ། །མྱང་འདས་གྲོང་ཁྱེར་སྐམ་སར་རྒྱབ་
ཀྱིས་ཕྱོགས། །བདག་སོགས་རྒྱུད་ལྔའི་སྐྱེ་དགུ་མ་ལུས་རྣམས། །མགོན་པོ་ཐུགས་རྗེའི་
གཟིངས་ཀྱིས་ཉེར་བསྒྲལ་ཏེ། །ངེས་པར་ལེགས་པའི་རིན་ཆེན་གླིང་ཡངས་པོར། །
ཁྲིད་ནས་ཕན་བདེའི་ནོར་བུར་སྤྱོད་བྱིན་རློབས། །ལས་འཕྲོ་སྐལ་བ་དམན་པས་
གྲོལ་བའི་ལམ། །རེ་ཞིག་ཐོབ་ནུས་མིན་ན་སྐྱེ་བའི་འཕྲེང་། །རིམ་པར་དལ་བརྒྱད་
འབྱོར་བཅུའི་རྟེན་རྙེད་ནས། །དགེ་བའི་བཤེས་ཀྱིས་རྗེས་སུ་འཛིན་པར་ཤོག །དལ་
འབྱོར་རྙེད་དཀའ་ངེས་མེད་མྱུར་དུ་འཆི། །དཀར་ནག་ལས་འབྲས་ནམ་ཡང་བསླུ་
མི་སྲིད། །ངན་སོང་གསུམ་གྱི་སྡུག་བསྔལ་བཟོད་གླགས་མེད། །དེ་ལས་སྐྱོབ་ཅིང་
བདེ་འགྲོ་ཐོབ་བའི་ཆེད། །དཀོན་མཆོག་གསུམ་ལ་སྙིང་ནས་སྐྱབས་འགྲོ་དང་། །སྒོ་
གསུམ་ནག་པོའི་ལས་སྤངས་དགེ་བ་བཅུ། །ཚུལ་བཞིན་བསྒྲུབ་པས་སྐྱེས་བུ་ཆུང་ངུ་
ཡི། །ལམ་གྱི་རིམ་པ་ཉམས་སུ་ལེན་པར་ཤོག །ལྷ་མིའི་བདེ་བ་ཡུན་དུ་སྤྱད་སྤྱད་
!"?
ཀྱང་། །ངན་འགྲོར་སླར་ཡང་མི་ལྡོག་གདེངས་མེད་ཅིང་། །ལྷ་མིའི་དབང་ཕྱུག་
རྣམས་ཀྱང་དམྱལ་བའི་མེའི། །བུད་ཤིང་འགྱུར་ན་སྲིད་པའི་བདེ་བ་ཡང༌། །བཟོད་
དཀའ་མེ་དཔུང་འབར་བའི་ཀླུབས་ལྟ་བུར། །རིག་ནས་ཚུལ་ཁྲིམས་ཏིང་འཛིན་ཤེས་
རབ་ཀྱིས། །ལྷག་པའི་(༧༤ན)བསླབ་པ་གསུམ་པོ་ཉམས་བསྟར་བའི། །སྐྱེས་བུ་འབྲིང་
གི་ལམ་ལ་བསླབ་པར་ཤོག །རང་ཉིད་གཅིག་པུ་རིགས་དྲུག་གནས་ངན་ལས། །ཅི་
174

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
ཐར་བྱེད་པ་དམན་པའི་ལམ་མཐོང་སྟེ། །བདག་གཞན་མཉམ་པར་བརྗེ་བའི་སེམས་
བཟང་པོས། །སྦྱིན་གཏོང་ཚུལ་ཁྲིམས་བསྲུང་ཞིང་བཟོད་པ་བསྒོམ། །བརྩོན་འགྲུས་
མཐུ་ལས་ཞི་གནས་ཏིང་འཛིན་ལ། །གཞོལ་བས་ལུས་སེམས་ལས་རུང་བདེ་ཆེན་
འདྲེན། །ཤེས་རབ་རྣོན་པོས་བདག་འཛིན་རབ་བཅད་ནས། །སྟོབས་བཅུ་མངའ་
བའི་གོ་འཕང་ཐོབ་པར་ཤོག
ས
།འགྲོ་རྣམས་བསྐལ་མང་འཁོར་འཁྱམས་མྱུར་འདྲེན་
ཆེད། །རྡོ་རྗེ་སློབ་དཔོན་སྤྱན་སྔར་མཚན་ཉིད་ཀུན། །ཡོངས་རྫོགས་དཀྱིལ་འཁོར་
ཆེན་པོར་སྨིན་བྱེད་ཀྱི། །དབང་བཞིས་རང་རྒྱུད་ཡོངས་སུ་སྨིན་པར་ཤོག །དཔལ་
ལྡན་ ་ཆོས་སྐྱོང་གསུང་ངག་གཞི་ལམ་འབྲས། །སྦྱོར་དྲུག་རིམ་ལྔ་རིམ་བཞི་དཔྱིད་
ཐིག་དང་། །གཤེད་དམར་སྤྲོས་མེད་མཁའ་འགྲོ་སྙན་བརྒྱུད་སོགས། །རྫོགས་རིམ་
ཟབ་མོས་ཚེ་འདིར་གྲོལ་བར་ཤོག །མདོར་ན་དེང་ནས་སྐྱེ་བ་ཐམས་ཅད་དུ། ། མི་
དགེའི་བཤེས་གཉེན་སྡིག་པ་སྤེལ་བའི་གྲོགས། །ཆོས་མིན་ཆོས་ལྟར་བཅོས་པའི་བློ་
བྲིད་སོགས། །བདུད་ཀྱི་ལས་དང་ནམ་ཡང་མི་འཕྲད་ཤོག །ཐུབ་གསུང་དགོངས་
འགྲེལ་བཅས་པ་དཔང་པོ་རུ། །བཟུང་སྟེ་ལུང་རིགས་གཏན་ཚིགས་རྣམ་དག་གི། །སྒོ་
ནས་ཐོས་བསམ་སྒོམ་པ་ལ་སྦྱོར་བར། །སྐྱེ་བ་ཀུན་ཏུ་ཡོངས་སུ་འཛིན་པར་ཤོག །ངོ་
མཚར་རྨད་བྱུང་བཀོད་པའི་འཇིག་རྟེན་ན། །བཞུགས་ཀྱང་རྒྱ་ཧོར་བོད་སོགས་
མགོན་ཁྱོད་ཀྱི། །གདུལ་བྱ་རྣམས་ལ་ཐུགས་རྗེའི་སྤྱན་གྱི་དཀྱུས། །རིང་པོར་ཁྱོངས་
ཞེས་གསོལ་བ་དོན་ལྡན་ཤོག །ཉེ་དང་རིང་བར་བལྟོས་མིན་སྐད་ཅིག་ལ། ། བྱིན་
རླབས་བདུད་རྩི་སྙིང་གི་ཟ་མ་ཏོག །རབ་གང་མཆོག་དང་ཐུན་མོང་དངོས་གྲུབ་ཀྱི། །
འདོད་དགུའི་ཆར་ཆེན་འབེབས་བར་བྱིན་གྱིས་རློབས། །ཞེས་གསོལ་བ་རྩེ་གཅིག་
ཏུ་བཏབ་པས་བླ་མའི་གནས་གསུམ་གྱི་ཡི་གེ་ལས་འོད་ཟེར་བདུད་རྩིའི་རྒྱུན་བྱུང་
ནས་དབང་བཞི་ལེན་ཚུལ་(༧༤བ)བླ་མའི་རྣལ་འབྱོར་སྤྱི་འགྲོ་ལྟར་བྱ། གསུམ་པ་རྗེས་
ནི། དེ་ནས་དཔལ་ལྡན་རྩ་བའི་བླ་མ་རིན་པོ་ཆེ། །ཞེས་སོགས་ཤློ་ཀ་གཅིག་གིས་
གསོལ་བ་བཏབ་པས་སྲུང་འཁོར་གདན་དང་བཅས་པ་འོད་དུ་ཞུ་བླ་མ་ལ་ཐིམ། བླ་
175

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
མ་འཇམ་དཔལ་རྡོ་རྗེར་གསལ་བ་རང་གི་སྤྱི་བོ་ནས་ཞུགས། སྙིང་པདྨ་འདབ་བརྒྱད་
ཀྱི་ཟེའུ་འབྲུའི་ཁར་བྱོན་པ་དང༌། པདྨ་ཁ་ཟུམ་ནས་བྱང་ཆུབ་ཀྱི་བར་དུ་འབྲལ་བ་
6/
2 ) 299
མེད་པར་བསམ་ཞིང་བླ་མ་དང་རང་སེམས་དབྱེར་མ་མཆིས་པའི་ངང་དུ་མཉམ་
པར་བཞག །མཐར་བསྔོ་བ་སྨོན་ལམ་ཤིས་བརྗོད་ཅི་རིགས་པ་བྱའོ། །བློས་བྱས་སྒྲོ་
གཤོག་འགྲིག་འགྲིག་མདོངས་མཐའ་བཀྲ། །གཡོ་སྒྱུས་གདུགས་ལྟར་མ་ཕུབ་རྒྱུད་
སྡེའི་དོན། །དབྱར་རྔ་བསྒྲགས་ཚེ་བྱིན་རླབས་མངལ་ཁུར་ལས། །ཟུང་འཇུག་སྒོང་
རྒྱ་གྲོལ་བའི་ཆོ་ག་རྫོགས། །སྦྱངས་འབྲས་སྐུ་ཡིས་བདག་བྱིན་བརླབ་པའི་གནས། །
མ་རྟོགས་ཕུར་བཙུགས་ཁབ་ཀྱིས་གོར་མ་རྡོ། །འབིགས་འདོད་བརྩོན་པའི་ཁུར་གྱིས་
ངལ་བའི་མཐར། །དོན་མེད་མལ་དུ་གཏི་མུག་གཉིད་ལ་གཡུར། །དེ་ཕྱིར་དཀོན་
མཆོག་བགྲང་བྱར་འདྲེན་འོས་རྣམས། །མ་ཚང་མེད་པ་འཇམ་དཔལ་རྡོ་རྗེའི་སྐུར། །
རྫོགས་པའི་རྣལ་འབྱོར་པད་དཀར་ཆུན་པོའི་རྒྱན། །སྐལ་བཟང་ལེགས་བྲིས་ཐོད་དུ་
ཆིངས་ཤིག་གུ། །བླ་མའི་རྣལ་འབྱོར་དངོས་གྲུབ་ཆར་འབེབས་ཞེས་པ་འདི་ནི་འཇམ་
དབྱངས་ཆོས་ཀྱི་རྗེའི་སྤྲུལ་པའི་སྐུ་ཆིང་གིས་གནམ་གྱི་རྒྱལ་པོའི་རིགས་སུ་བྱོན་པ་བློ་
བཟང་བསྟན་པའི་རྒྱལ་མཚན་གྱིས་བཀྲས་བཏགས་མཆོག་གསུམ་མ། གསེར་གྱི་
c 。
མཎྜལ། དངུལ་གྱི་ཀ་པཱ་ལ་བཅུད་ལྡན། གོས་ཡུག་གཉིས། བཀྲས་བཏགས་སྣ་ལྔ་
རྣམས་ཀྱི་རྟེན་དང་བཅས་ཏེ་རྒྱང་རིང་པོ་ནས་གསུང་གིས་བསྐུལ་བ་ལྟར་ཟ་ཧོར་གྱི་
རིགས་ལས་སྡོམ་བརྩོན་སྡེ་སྣོད་གསུམ་པ་ངག་དབང་བློ་བཟང་རྒྱ་མཚོ་འཇིགས་མེད་
གོ་ཆ་ཐུབ་བསྟན་ལང་ཚོའི་སྡེས་མངོན་རྟོགས་དང་མཆོད་འཕྲེང་རྣམས་ཡིག་རྙིང་
དེ་ཁུངས་མ་རྣམས་ལས་བསྡུས་ཏེ་བློ་ངན་དུ་འབོད་པ་ལྕགས་མོ་བྱའི་ལོ་ཆུ་སྟོད་ཟླ་
(༧༥ན)བའི་དཀར་ཆའི་རྒྱལ་བ་གཉིས་པའི་ཚེས་ལ་རང་བྱུང་འཕགས་པའི་གཞལ་མེད་
ཁང་དུ་སྦྱར་བའི་ཡི་གེ་པ་ནི་རྩིས་དཀར་ནག་དང་རྒྱ་བོད་ཀྱི་ཡིག་རིགས་ལ་བློ་གྲོས་
ཀྱི་འཇུག་པ་ཡངས་པ་མཐར་རྒྱས་པ་བློ་བཟང་དབང་པོའོ།། །།